2000



Események 
 2000-ben 6,2 millió ember hunyt el rákbetegségben. 3 millió ember hunyt el az AIDS vírus miatt.

Január 
 január 1.
 Bár sokan világméretű számítógépes összeomlásra számítottak, a 2000. év problémája végül nem okozott komoly bajokat.
Kezdetét veszi a magyar államiság ezeréves évfordulója alkalmából meghirdetett millenniumi év. A Nemzeti Múzeumból az Országházba szállítják át a Szent Koronát és a koronázási jelvényeket.
Újra igényelhetővé válik a gyermekgondozási díj (GYED), megújul a személy-azonosító igazolvány (kártya).
Vlagyimir Putyin Oroszország megbízott elnöke.
Létrejön a Szent István Egyetem.
 január 2.
A magyar államiság ezredik évfordulóján a kormány az ország valamennyi önkormányzata számára fehér alapon arannyal hímzett millenniumi díszzászlót készíttet. Az első zászlót Bajót község veszi át Orbán Viktor miniszterelnöktől.
A dél-egyiptomi Dar es-Salaam városban kijárási tilalmat rendelnek el, miután a muzulmán és a kopt (keresztény) vallású lakosok közti összetűzésekben 16 keresztény meghal.
 január 3.
Járványos agyhártyagyulladás Magyarországon. Eddig 34 beteg szorult kórházi kezelésre, négyen életüket vesztették.
Ügyészségi vizsgálat indul Helmut Kohl volt német kancellár ellen, aki a gyanú szerint több millió márka adományt fogadott el pártja javára.
Moammer Kadhafi líbiai diktátor: Izraelnek nincs jövője arab környezetben. Palesztina a zsidók temetője lesz. A zsidók jobban tennék, ha Alaszkában (USA) alapítanának államot.
 január 4. – Az orosz hadsereg elfoglalja a csecsen főváros, Groznij központját.
 január 5. – Egy öngyilkos merénylő 11 embert ölt meg Srí Lanka fővárosában.
 január 7. – Hat megyei közigazgatási hivatal vezetőjének megbízatását vonja vissza a miniszterelnök, helyükre egy tavalyi pályázat alapján a koalíció által támogatott vezetőket nevez ki.
 január 10–12. – 60 órás országos általános sztrájkot tartanak a vasutasok. A munkabeszüntetés ideje alatt nem sikerül megállapodni a MÁV-nak és a szakszervezeteknek a bérfejlesztésről és a kollektív szerződésről.
 január – 300 civilt ejtett túszul 10 fegyveres férfi egy thaiföldi kórházban. A túszokat hamar kiszabadították, a túszejtőket pedig megölték.
 január 15. – Egy belgrádi szállodában ismeretlen tettesek megölik Željko Ražnatović szerb nacionalista vezért.
 január 20. – Heves harcok kezdődtek a csecsenföldi Groznijban.
 január 30. – Romániában gátszakadás következtében nagy mennyiségű cianid- és nehézfémtartalmú szennyvíz kerül a Zazar patakba, majd a Lápos és a Szamos folyókon keresztül a Tiszába. A ciánszennyezés felmérhetetlen károkat okoz a folyók élővilágában.

Február 
 február 4. – Leteszi az esküt Ausztria új, jobboldali kormánya.
 február 4. – Az oroszok elfoglalják a csecsen fővárost.
 február 15. – Véget ér a vasutasok eddig leghosszabbra sikeredett, 326 órás munkabeszüntetése.
 február 17. – Megjelent a Windows 2000.
 február 21. – 2 és fél év működés után megszűnt a TV3 kereskedelmi csatorna. A megszűnés oka: felvásárolta az SBS a TV2 tulajdonosa.

Március 
 március 12. – II. János Pál pápa a Szent Péter téren bemutatott szentmisén ünnepélyesen bocsánatot kér mindazoktól, akik ellen a keresztények, a történelem során, bűnöket követtek el.
 március 17. – Legalább ötszáz ember halt meg Ugandában, mikor egy szekta tagjai felgyújtották magukat.
 március 21. – II. János Pál pápa első hivatalos látogatása Izraelbe, ahol meglátogatja a Jad Vasem holokauszt-emlékhelyet és a Siratófalat.
 március 26. – Vlagyimir Putyin nagy fölénnyel megnyeri az orosz elnökválasztást.
 március 27. – Az IRA nem nyilatkozik a leszerelés menetrendjéről, válaszul London felfüggeszti a tartományi kormányt.
 március 29. – A magyar kormány bemutatja új gazdasági programját, ami Széchenyi-tervként válik ismertté.

Április 
 április 3. – Az Amerikai Egyesült Államokban útjára indul a geocaching játék.
 április 11. – A kereszténység második millenniuma alkalmából a Konstantinápolyi ortodox egyházban I. Bartholomaiosz (I. Bertalan) egyetemes pátriárka  vezetésével Konstantinápolyban a 2000. április 11-én hozott szentté avatási bullával szentté emelik Szent István királyt és Szent Hierotheosz püspököt.
 április 14. – Oroszország ratifikálja az Egyesült Államokkal még 1993-ban kötött START II. szerződést, melyben vállalta a hadászati támadófegyverek számának csökkentését.
 április 15. – A honvédelmi miniszter (Szabó János) megalapítja a Magyar Honvédség Őr- és Biztosító Zászlóaljat.

Május 
 május 7. – Hivatalba lép Oroszország elnökeként Vlagyimir Putyin.
 május 20–21. – Millenniumi repülőnapok Kecskeméten.
 május 26. – A Magyarok Világszövetsége Csoóri Sándor leköszönése után Patrubány Miklóst választja meg elnökének.

Június 
 június 6. – a Magyar Országgyűlés Mádl Ferencet választja meg köztársasági elnöknek.
 június 10. – Háfez Asszad szíriai elnök halála, helyét a fia veszi át.
 június 13. – a Magyar Országgyűlés elrendeli a Kommunizmus Áldozatainak Emléknapja középfokú oktatási intézményekben való évenkénti megünneplését

Július 
 július 4. – Lövöldözés Budapesten a Teréz körúton. Egy férfi (Bódi Zsolt) a McDonald’s étteremben két embert agyonlőtt, kettőt pedig megsebesített.
 július 25. – Kéthetes tárgyalás után kudarccal végződik a Camp Davidben tartott izraeli-palesztin béketárgyalás.
 július 29. – Újból megnyitották a Kemencei Állami Erdei Vasutat, immár Kemencei Erdei Múzeumvasútként.

Augusztus 
 augusztus 4. – Hivatalába iktatják Mádl Ferenc köztársasági elnököt.
 augusztus 5. – Meghal rákban az Obi-Wan Kenobit megszemélyesítő angol színész, Alec Guinness.
 augusztus 10. – Mogyoród külterületén ideiglenes jelleggel létrejön az első magyarországi türelmi zóna.
 augusztus 11. – Hazahozták Oroszországból Toma Andrást, az utolsó magyar hadifoglyot.
 augusztus 12. – A Kurszk orosz atom-tengeralattjáró – fedélzetén 118 tengerésszel – elsüllyed a Barents-tengeren.
 augusztus 20. – A kereszténység második millenniuma alkalmából a magyar millennium évében Budapesten a Szent Jobb körmenet előtt a Szent István bazilika-konkatedrális előterében I. Bartholomaiosz (I. Bertalan) egyetemes pátriárka jelenlétében megbízott metropolitája felolvassa és kihirdeti az Isztambulban (Konstantinápolyban) 2000. április 11-én hozott azon szentté avatási bullát, amellyel a Konstantinápolyi ortodox egyházban szentté emelik Szent István királyt és Szent Hierotheosz püspököt.
 augusztus 20. – Megkezdi adását a Pannon Rádió.
 augusztus 22. – Az első A Nemzet Színésze, illetve a Nemzet Színésznője díj átadása.
 augusztus 26. – Megrendezik az első Budapest Parádét.
 augusztus 27. – Tűzvész pusztít az osztankinói tévétoronyban, Moszkvában.

Szeptember 
 szeptember 22. – Rómában II. János Pál pápa fogadja a magyar államfőt és miniszterelnököt.
 szeptember 23. – Ittzés János dunántúli evangélikus püspök és Dr. Weltler János egyházkerületi felügyelő hivatali beiktatása a győri evangélikus Öregtemplomban. Ezzel újjászületik az 1952-ben felszámolt Nyugat-Dunántúli Evangélikus Egyházkerület.
 szeptember 24. – A jugoszláv elnökválasztás első fordulójában az ellenzék jelöltje legyőzi Slobodan Miloševićet.
 szeptember 28. – Kitör a második intifáda, miután a palesztinok provokációként élték meg, hogy Aríél Sárón izraeli kormányfő ellátogatott a Mecsetek terére.

Október 
 október 1. – A haderőreform részeként, a 12. vegyes légvédelmi rakétaezred jogutódjaként – Győr helyőrségben – megalakul a 12. légvédelmi rakétadandár.
 október 5. – A Szívek szállodája című sorozat első epizódjának a vetítése az amerikai The WB adón.
 október 7. – János luxemburgi nagyherceg lemondását követően fia, Henrik foglalja el a nagyhercegi trónt.
 október 12. – Kipattan a Székely-ügy.
 október 26. – A Fidesz kilép a Liberális Internacionáléból és belép az Európai Néppártba.

November 
 november 1. – Az ENSZ tagja lesz Szerbia
 november 2. – Megérkezik a Nemzetközi Űrállomásra az első állandó személyzet, és azóta is folyamatosan laknak a fedélzetén.
 november 7. – Elnökválasztás az USA-ban, George W. Bush a győztes (a következő év január 20-án lép hivatalba).
 november 16. – Bill Clinton amerikai elnök az amerikai elnökök között elsőként a kommunista Vietnámba látogat
 november 16. – Az EU-csatlakozási tárgyalások brüsszeli főtárgyalói fordulóján ideiglenesen lezárják Magyarországgal a szociálpolitikával és a foglalkoztatással kapcsolatos joganyagrészt, amelyben Magyarország először kap átmeneti mentességet.

December 
 december 11. – Nizzában az Európai Unió vezetői elfogadják az Alapvető jogok európai kartáját. 
 december 15. - Végleg leállítják a Csernobili atomerőmű IV-es blokkját, ezzel teljesen leáll az erőmű termelése.
 december 19. – a magyar Országgyűlés elfogadja a 2001-2002. évre vonatkozó költségvetést.
 december 31. – véget ér a 2. évezred

Az év témái

Államok vezetőinek listája 2000-ben

2000 a filmművészetben

2000 a tudományban
 november 2. – Megérkezik a Nemzetközi Űrállomásra az első állandó személyzet, és azóta is folyamatosan laknak a fedélzetén. Ezzel megvalósul az állandó emberi jelenlét a világűrben.

2000 a légi közlekedésben

2000 a vasúti közlekedésben

2000 az irodalomban 
 Somlyó György: Philoktétésztől Ariónig 1–2. (válogatott tanulmányok), Jelenkor
 Lois Lowry: Valahol, messze

2000 a zenében 
 30Y megalakul Pécsett
 Alejandro Fernandez: Entre Tus Brazos
 Alice Deejay: Who Needs Guitars Anyway? 
 AD Studio: A nap szerelmese
 Alcazar: Casino
 A Touch of Class: Planet Pop 
 Auth Csilla: Minden rendben
 Anastacia: Not That Kind
 Alizée: Gourmandises 
 Atomic Kitten: Right Now 
 ATB: Two Worlds
 Balázs Fecó: A csönd évei
 Baby Sisters: Lesz, ami lesz
 Betlehem csillaga – rockopera
 Bery: Egyedül
 Betty Love: Repülj tovább
 Britney Spears: Oops!… I Did It Again
 Craig David: Born to Do It 
 Debelah Morgan: Dance with Me
 Enigma: The Screen Behind the Mirror
 Enya: A Day without Rain
 French Affair: Desire
 Crystal: Két utazó
 No Doubt: Return of Saturn
 Eros Ramazzotti: Stilelibero
 Fűszál együttes: megalakul, első koncert Kolozsváron december 8-án
 Green Day: Warning
 Jazz+Az: Ez meg mi?! 
 HIM: Razorblade Romance Desperado: Kívánhatsz bármit Iron Maiden: Brave New World Jay Chou: Csou Csie-lun tung ming csuan csi (Jay) Kovács Kati: Kincses sziget Kovács Ákos: Ikon koncert / Hűség 
 Kozmix: Angyal 
 Kylie Minogue: Light Years Limp Bizkit: Chocolate Starfish and the Hot Dog Flavored Water Lionel Richie: Renaissance Linkin Park: Hybrid Theory Madonna: Music Madison Avenue: The Polyester Embassy 
 Mauro Picotto: The Album ’N Sync: No Strings Attached 
 Nightwish: Wishmaster, Deep Silent Complete Nelly Furtado: Whoa, Nelly! Paula Abdul: Greatest Hits Pink: Can’t Take Me Home Pearl Jam: Binaural Pink Floyd: Is There Anybody Out There? The Wall Live 1980-81 Placebo: Black Market Music Roger Waters: In the Flesh: Live Romantic: Romantic Robbie Williams: Sing When You’re Winning Sade: Lovers Rock Sonique: Hear Me Cry Sárközi Anita: Csak a vágy... Scooter: Sheffield Shakira: Shakira: MTV Unplugged Sugababes: One Touch Thalía: Arrasando The 69 Eyes: Blessed Be Toni Braxton: The Heat TNT: Három United: Az első... Vanessa Amorosi: The Power 
 Veled, uram! – rockopera
 Westlife: Coast to Coast Whitney Houston: Whitney: The Greatest Hits''

2000 a jogalkotásban

2000 a sportban
 szeptember 15. – október 1. XXVII. Nyári olimpiai játékok Sydney, Ausztrália, 200 ország részvételével.
 2000-es Formula–1 világbajnokságot megnyeri Michael Schumacher (aki ezzel a sikerrel harmadszorra lett világbajnok) 108 ponttal. Mögötte Mika Häkkinen végzett 89 ponttal, akit pedig a másik McLaren-es pilóta, David Coulthard követett 73 ponttal.
 A Dunaferr SE nyeri az NB 1-et. Ez a klub első bajnoki címe.

2000 a televízióban 

 2000-ben indult el a világhírű Szívek szállodája című tévéfilmsorozat.
 2000. február 29-én elindult Magyarországon a Legyen Ön is milliomos! című vetélkedő
 2000. március 20-án indult el magyar szinkronnal a világhírű Vad angyal című argentin telenovella a TV2 kereskedelmi csatornán.
 2000. május 8-án kezdte el sugározni a TV2 kereskedelmi csatorna a Soñadoras – Szerelmes álmodozók című mexikói telenovellát.

2000 új világörökségi helyszínei

2000 a kriminalisztikában
 Teréz körúti lövöldözés

Halálozások 2000-ben

Születések 
 január 20. – Tyler Herro amerikai kosárlabdázó
 február 20. – Milák Kristóf magyar úszó
 április 6. – Kovács Zsófia magyar tornász
 április 9. – Jackie Evancho amerikai énekesnő
 április 25. – Kun Zita magyar atléta († 2013)
 június 19. – Vít Krejčí cseh kosárlabdázó
 június 27. – Michael Houlie ifjúsági olimpiai bajnok dél-afrikai úszó
 július 11. - Manuel magyar rapper
 augusztus 7. – Dylan Vork holland műugró
 augusztus 17. – Lil Pump amerikai rapper
 október 14. – Zsóri Dániel magyar labdarúgó
 október 25. – Szoboszlai Dominik magyar labdarúgó
 október 31. – Manuel Martos ifjúsági olimpiai bronzérmes spanyol úszó
 november 20. – Connie Talbot angol gyermekénekes
 november 24. – Kiss Tamás magyar labdarúgó 
 december 7. – Keszthelyi Vivien magyar autóversenyző

Jegyzetek 

 
20. század